डायरेक्ट एंट्री प्रकिया के तहत एक अलग मेरिट लिस्ट बनाई जाती है। इसके आधार पर उपलब्ध सीटों के आधार पर एडमिशन दिया जाता है, इसलिए डायरेक्ट एंट्री के लिए योग्य उम्मीदवारों को भी प्रवेश परीक्षा में बैठने का सुझाव दिया जाता है। प्रवेश परीक्षा के लिए वे सभी स्टूडेंट्स, जिन्होंने दिल्ली विश्वविद्यालय से 45 फीसदी अंकों के साथ बीए (अंग्रेजी ऑनर्स) की परीक्षा उत्तीर्ण की हो या किसी अन्य विश्वविद्यालय से बीए की परीक्षा 50 फीसदी अंकों के साथ उत्तीर्ण की हो, योग्य होते हैं। हालांकि कुछ श्रेणी के स्टूडेंट्स के लिए इन अंकों में कुछ छूट दी जाती है। यहां यह भी उल्लेखनीय है कि यदि किसी भी स्टूडेंट को हॉस्टल में एडमिशन लेना है तो प्रवेश परीक्षा में बैठना ही होता है, क्योंकि इसकी मेरिट लिस्ट के हिसाब से हॉस्टल में एडमिशन मिलता है। प्रवेश परीक्षा के तहत 90 मिनट का टेस्ट होता है, जिसके तीन हिस्से होते हैं। पहले में 60 अंकों के वैकल्पिक प्रश्न पूछे जाते हैं, दूसरे में 20 अंकों के सवाल किसी अनसीन प्रोज या वर्स पैसेज के आधार पर पूछे जाते हैं और तीसरे हिस्से में 20 अंकों का शार्ट एस्से लिखना होता है। आवेदन फॉर्म और इसके बारे में विस्तार से जानकारी पाने के लिए वेबसाइट www.englishdu.ac.in पर क्लिक कर सकते हैं।